Svenske Kristoffer Jonsson har skrevet kontrakt med Frederikshavn for næste sæson.

Den 26-årige Kristoffer Jonsson har siden sin ankomst til Frederikshavn White Hawks i oktober været en af holdets bærende kræfter, og nu har han skrevet kontrakt med klubben for endnu en sæson. I en pressemeddelelse skriver Elite Nord Frederikshavn om forlængelsen: - Kristoffer, som er en hårdarbejdende 2-vejs center, var ikke decideret indkøbt som en målscorer, men han formåede alligevel at producere 20 point i 30 kampe. Ud over hans store arbejdsindsats er vi ikke i tvivl om, at han i kommende sæson vil producere endnu flere point.